Cynllunio Gwlad A Thref, Cymru Enwi, cychwyn a dehongli 1 1 Enw’r Rheoliadau hyn yw Rheoliadau Cynllunio Gwlad a Thref (Ffioedd am Geisiadau, Ceisiadau Tybiedig ac Ymweliadau Safle) (Cymru) (Diwygio) 2020. 2 Daw’r Rheoliadau hyn i rym ar 24 Awst 2020. 3 Yn y Rheoliadau hyn, ystyr “Rheoliadau 2015” (“ the 2015 Regulations ”) yw Rheoliadau Cynllunio Gwlad a Thref (Ffioedd am Geisiadau, Ceisiadau Tybiedig ac Ymweliadau Safle) (Cymru) 2015 . Cynnydd mewn ffioedd 2 1 Mae Rheoliadau 2015 wedi eu diwygio fel a ganlyn. 2 Yn rheoliad 11 (ffioedd am geisiadau am dystysgrifau defnydd neu ddatblygiad cyfreithlon)— a ym mharagraff 3(b), yn lle “£190”, rhodder “£230”; b ym mharagraff 6(a), yn lle “£380”, rhodder “£460”; ac c ym mharagraff 6(b), yn lle “£19,000”, rhodder “£23,000”, yn lle “£100”, rhodder “£120” ac yn lle “£287,500”, rhodder “£300,000”. 3 Ym mharagraff 1 o reoliad 13 (ffioedd am geisiadau penodol o dan y Gorchymyn Datblygu Cyffredinol a Ganiateir)— a yn is-baragraff (a), yn lle “£80”, rhodder “£100”; a b yn is-baragraff (b), yn lle “£380”, rhodder “£460”. 4 Yn rheoliad 14 (ffioedd mewn cysylltiad â monitro safleoedd mwyngloddio a thirlenwi)— a ym mharagraff 4, yn lle “£330”, rhodder “£400”; a b ym mharagraff 5, yn lle “£110”, rhodder “£135”. 5 Ym mharagraff 1 o reoliad 15 (ffioedd am geisiadau a wneir o dan amod cynllunio)— a yn is-baragraff (a), yn lle “£30”, rhodder “£35”; a b ym mharagraff (b), yn lle “£95”, rhodder “£115”. 6 Ym mharagraff 1 o reoliad 16 (ffioedd am geisiadau am newidiadau ansylweddol i ganiatâd cynllunio— a yn is-baragraff (a), yn lle “£30”, rhodder “£35”; a b yn is-baragraff (b), yn lle “£95”, rhodder “£115”. 7 Ym mharagraff 3 o reoliad 16A (ffioedd am ddiwygiadau ar ôl cyflwyno, i geisiadau am ddatblygiad mawr), yn lle “£190”, rhodder “£230”. 8 Yn Rhan 1 o Atodlen 1 (ffioedd mewn cysylltiad â cheisiadau a cheisiadau tybiedig am ganiatâd cynllunio neu am gymeradwyaeth ar gyfer materion a gadwyd yn ôl)— a ym mharagraffau 3(1), 4(2) a 4(3), yn lle “£385”, rhodder “£460”; b ym mharagraff 5, yn lle “£190”, rhodder “£230”; c ym mharagraff 5A(3) — i ym mharagraff (a), yn lle “£160”, rhodder “£190”; a ii ym mharagraff (b), yn lle “£95”, rhodder “£115”; d ym mharagraffau 6(b) a 7, yn lle “£190”, rhodder “£230”; ac e ym mharagraff 13(2)— i ym mharagraff (a), yn lle “£380”, rhodder “£460”; a ii ym mharagraff (b), yn lle “£9,500”, rhodder “£11,500”, yn lle “£100”, rhodder “£120”, ac yn lle “£143,750”, rhodder “£150,000”. 9 Yn Rhan 2 o Atodlen 1 (graddfa ffioedd mewn cysylltiad â cheisiadau a wnaed neu y tybir iddynt gael eu gwneud), yn y golofn “Ffi daladwy” yn y tabl, yn lle unrhyw ffi o swm a bennir yng Ngholofn 1 o’r tabl isod, rhodder y swm uwch a bennir yng Ngholofn 2. Colofn 1 - swm mewn £ a bennir yn y tabl graddfa ffioedd yn Rhan 2 o Atodlen 1 i Reoliadau 2015 Colofn 2 - swm uwch £70 £85 £100 £120 £190 £230 £380 £460 £385 £460 £2,150 £2,600 £9,500 £11,500 £19,000 £23,000 £28,500 £34,500 £74,800 £80,000 £143,750 £150,000 £287,500 £300,000 10 Yn Atodlen 2 (ffioedd am hysbysebion graddfa ffioedd mewn cysylltiad â cheisiadau am ganiatâd i arddangos hysbysebion) yn y Tabl— a ym mharagraffau 1 a 2, yn yr ail golofn, yn lle “£100”, rhodder “£120”; a b ym mharagraff 3, yn yr ail golofn, yn lle “£380”, rhodder “£460”. Ffioedd am geisiadau am dystysgrifau datblygiad arall priodol 3 1 Mae Rheoliadau 2015 wedi eu diwygio ymhellach fel a ganlyn. 2 Ar ôl rheoliad 16A, mewnosoder— Ffioedd am geisiadau am dystysgrifau datblygiad arall priodol 16B 1 Pan wneir cais i awdurdod cynllunio lleol o dan adran 17 o Ddeddf Digollediad Tir 1961 (tystysgrifau datblygiad arall priodol), rhaid talu ffi i’r awdurdod hwnnw. 2 Y ffi sy’n daladwy mewn cysylltiad â chais y mae’r rheoliad hwn yn gymwys iddo yw £230. 3 Pan wneir cais gan neu ar ran cyngor cymuned, y ffi sy’n daladwy yw hanner y swm a fyddai’n daladwy fel arall. 4 Rhaid i’r ffi mewn cysylltiad â chais y mae’r rheoliad hwn yn gymwys iddo fynd gyda’r cais pan gyflwynir ef i’r awdurdod cynllunio lleol. 5 Os nad yr awdurdod cynllunio lleol sy’n cael y ffi yn unol â pharagraffau (1) i (4) yw’r awdurdod cynllunio lleol sy’n gorfod penderfynu’r cais, rhaid iddo anfon y ffi at yr awdurdod hwnnw yr un pryd ag y bydd yn anfon y cais ymlaen ato. 6 Rhaid ad-dalu unrhyw ffi a delir yn unol â’r rheoliad hwn os gwrthodir y cais ar y sail ei fod yn annilys. Darpariaeth Drosiannol 4 1 Yn y rheoliad hwn mae i “ymweliad safle” yr ystyr a roddir yn rheoliad 2(1) o Reoliadau 2015. 2 Nid yw rheoliad 2 yn gymwys i— a ceisiadau a wnaed cyn y dyddiad y daw’r Rheoliadau hyn i rym; b ceisiadau a tybir eu bod wedi eu gwneud yn rhinwedd adran 177(5) o Ddeddf Cynllunio Gwlad a Thref 1990 (rhoi neu addasu caniatâd cynllunio ar apelau yn erbyn hysbysiadau gorfodi) mewn cysylltiad â hysbysiad gorfodi a ddyroddir o dan adran 172 o’r Ddeddf honno cyn y dyddiad y daw’r Rheoliadau hyn i rym; c ymweliadau safle a gynhelir cyn y dyddiad y daw’r Rheoliadau hyn i rym; d diwygiadau a gyflwynir cyn y dyddiad y daw’r Rheoliadau hyn i rym. Julie James Y Gweinidog Tai a Llywodraeth Lleol, un o Weinidogion Cymru 16 Gorffennaf 2020